Têgêrayîşê Cinîyan ê Azadan (TJA) û Meclîsê Cinîyan ê HDPyî pîya  derheqê tecrîd û grevê vêşanîye yê tepişteyan de panelêk serûber kerd.
Aktîvîsta TJA Sîyajine Yildirim moderatorîya panelî kerde. Panel de Hemsereka DBPyî Salîha Aydenîz, Wekîla HDPyî Remzîye Tosun, Avûkata Buroyê Huqûqî yê Asrinî Newroze Uysal qisey kerd. Xeylêk kesî û keyeyê tepişteyan tewrê panelî bîyî.
Newroze Uysal pare kerd ke tecrîd bêhuqûqî yo û bale ante tecrîdê Îmraliyî ser. Newroze Uysal da zanayene ke ganî pêro hemwelatîyî vera tecrîdî vejîyê.
Panelî dima medya ra girewte dewam kerd.
